Huei, se considera que o mirandés ye una variedat d'o grupo occidental d'o dominio lingüistico astur-leyonés. Sindembargo, as diferencias mas importants entre o mirandés y l'asturián, en l'actualidat, se deben a las influencias de lurs luengas de contacto: o portugués y o castellán, respectivament. Antimás d'as inevitables diferencias de pronunciación, fruito de lurs evolucions naturals adintro de lurs diferents contextos historicos y socials, as principals diverchencias entre as dos luengas son en o libel ortografico; que tamién s'esplanica por a influencia d'as luengas de contacto; dato que tant o mirandés como l'asturián se tractan de luengas minoritarias en lurs países, Portugal y Espanya, respectivament, lurs actuals ortografías son platerament influyitas por as luengas portuguesa y castellana.